《和李曼修孺户曹》
宋代·冯山

青云回首即红尘，且向卑官事隐沦。衮衮泥途方索足，区区天地不容身。

前头功业安知命，满腹文章未称贫。深愧相知空握手，羽书边上辍嘉宾。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。